Kynning , Sjöfn Þórðardóttir ( 44 ) fyrir Séð og keyrt Þessi aflmikli og töfrandi fákur , Audi Q 7 e-tron heillaði mig gjörsamlega upp úr skónum þegar ég settist upp í hann í fyrsta skipti , ég varð ástfangin við fyrstu sýn . Hönnunin á Audi Q 7 er að mínu mati tímalaus og fáguð innan sem utan . Þegar maður horfir á bílinn virkar hann svo tignarlegur með voldugum framenda og sterklegur með skörpum línum . Q 7 hefur alla þá eiginleika sem ég gæti hugsað mér að hafa í mínum eigin draumabíl og er í orðsins fyllstu merkingu lúxusjeppinn . Hann er eins og hugur manns og gæti verið einn af fjölskyldunni . TIGNARLEGUR : Draumabíllinn skartar tímalausri hönnun , tignarlegur , sterklegur og með skarpar línur . Lúxusjeppi í orðsins fyllstu merkingu Bíllinn sem ég prófaði er svonefnd e-tron-týpa eða tengitvinnbíll , fjórhjóladrifinn sem gengur bæði fyrir rafmagnsmótor og dísilvél . Það var magnað þegar ég var að ræsa bílinn að ég fann varla fyrir því að hann væri kominn í gang þar sem vélin er bæði ótrúlega hljóðlát og þýð . Að keyra Q 7 er mögnuð upplifun , ég upplifði mig eins og ég svifi á skýi eða að ég væri stödd í lúxusfarþegaþotu á fyrsta farrými og nyti lífsins . Hann er dúnmjúkur í öllum þeim akstri sem ég prófaði , utanbæjar sem innanbæjar . Það heyrðist varla í vélinni og lítið sem ekkert veghljóð og því hrein unun að aka þessum bíl . Það þarf ekki að hafa mörg orð um það að aksturseiginleikar bílsins eru hreint og beint framúrskarandi . LÚXUS Í FYRIRRÚMI : Lúxusjeppi í orðsins fyllstu merkingu . Kraftmikill , sparneytinn og umhverfisvænn Þessi glæsilegi sport - og lúxusjeppi er ótrúlega aflmikill þegar báðir aflgjafarnir eru nýttir samtímis eða 373 hestöfl lesendur góðir . Þegar ekið er á rafmagni þá er drægnin u.þ.b. 50 km og slík vegalengd ætti að duga flestum höfuðborgarbúum í borgarsnattinu og enginn útblástur . Ég er talsmaður þess að draga úr útblæstri og það er sem betur fer mikil vitundarvakning í þeim málaflokki og því er e-tron frábær kostur fyrir þá sem eru umhverfisvænir og það sem meira er að það tekur einungis 2 ½ klst. að hlaða rafhlöðuna frá núlli . Samþætting rafmagns og dísilvélarinnar í blönduðum akstri er ótrúleg á þessum stóra jeppa og magnað hvað Q 7 er hagkvæmur í keyrslu . Ég er einstaklega hrifin af því hve vel Q 7 er búinn staðalbúnaði og er sá flottasti sem og notendavænasti sem ég hef prófað . Q 7 er með MMI Navigation Plus , sem er íslenskt leiðsögukerfi ( 3D kerfi ) , og stafrænan skjá í mælaborði . Á honum er hægt að fylgjast með stöðu aflmælis , drægni og orkuflæði . Einnig býður Q 7 upp á tengimöguleika við Google Android Auto og Apple CarPlay í gegnum flottan margmiðlunarskjá sem þýðir að hægt er að spegla viðmót snjallsímans fram á skjánum sem hentar konu eins og mér sem ávallt er tengd . Ríkulegur staðalbúnaðurinn er mjög einfaldur í notkun og ég lærði strax á hann og öll aðstaða og innanrýmið er klárlega með því besta sem gerist . Q 7 er ótrúlega rúmgóður í alla staði sem og farangursrýmið , ég tala nú ekki um ef aftursætin eru felld niður þá er það risastórt . Nóg pláss er fyrir alla fjölskylduna og nýjasta fjölskyldumeðliminn okkar , hundinn Freka . LANGFLOTTASTUR : Flottasti og notendavænasti staðalbúnaðurinn . Arabískur veðhlaupahestur eða jeppi Aksturinn á þessu aflmikla flaggskipi frá Audi líkist ekki beint jeppa þó svo að ég sæti hátt . Q 7 er eitthvað svo næmur , allt viðbragð og hreyfingar líkjast helst fólksbíl og öll stýring í akstri er mjög næm og viðbragð gott . Þessi sportlegi og kraftmikli jeppi minnir mig helst á arabískan veðhlaupahest sem blæs ekki úr nös við að spretta úr spori . Það var eiginlega ekki fyrr en ég hækkaði hann upp með loftpúðafjöðruninni að mér fannst eins og Q 7 væri ekki lengur stór og rúmgóður fólksbíll heldur orðinn fullvaxta jeppi . ÓMÓTSTÆÐILEGUR : Varð ástfangin við fyrstu sýn . Lúxusþægindi fyrir upptekna konu Ég hef dálæti á öllum lúxusþægindum og Q 7 hefur allt sem hugur konu girnist . Hann getur lagt sjálfur í stæði , það er lyklalaust aðgengi með snertilausri opnun á afturhlera sem er toppur fyrir mig þegar ég kem úr búðinni með fullar hendur af pokum , ég þarf aðeins að setja fótinn aðeins undir afturenda bílsins og þá opnast skottið , þvílík þægindi . Einnig er lyklalaus ræsing , hiti í sætum og stýri , rafdrifin framsæti , allt nauðsynlegur búnaður fyrir dekurrófu eins og mig . Ég naut hverrar mínútu í þessum eðaltöffara og mæli hiklaust með Q 7 . SNERPA , HRAÐI OG FEGÐURÐ : Blæs ekki úr nös þegar sprett er úr spori .